ai4bharat/Pralekha huggingface dataset:
वित्त मंत्रालय
राष्ट्रीय सांख्यिकी कार्यालय द्वारा 2020-21 के लिए जीडीपी के अग्रिम अनुमान जारी
हाल के महीनों में विभिन्न उच्च आवृत्ति संकेतकों का झुकाव, आर्थिक क्रिया कलापों की वैविध्यपूर्ण प्रकृति की ओर
राष्ट्रीय सांख्यिकी कार्यालय  ने आज वर्ष 2020-21 के लिए जीडीपी का पहला अग्रिम अनुमान  जारी किया। 2011-12 की कीमतों पर 2020-21 की वास्तविक जीडीपी 7.7 प्रतिशत और मौजूदा कीमतों में सांकेतिक जीडीपी 4.2 प्रतिशत होने का अनुमान लगाया गया है।
एनएसओ के तिमाही अनुमानों के अनुसार, 2020-21 की पहली छमाही में वास्तविक जीडीपी 15.7 प्रतिशत है। तिमाही दर तिमाही आधार पर वास्तविक जीडीपी पहली तिमाही: वित्त वर्ष 2020-21 से दूसरी तिमाही: वित्त वर्ष 2020-21 में 21 प्रतिशत की दर से बढ़ी है। 2020-21 के एई ने तीसरी और चौथी तिमाही में आर्थिक गतिविधियों में पुनरुत्थान जारी रखा - जो भारतीय अर्थव्यवस्था को सक्षम करेगी कि वह 7.7 प्रतिशत के संक्षिप्त संकेत के साथ वर्ष समाप्त करे। निरंतर तिमाही-दर-तिमाही वृद्धि देश के आर्थिक मूल सिद्धांतों की ताकत का समर्थन करती है ताकि लॉकडाउन के बाद वी-आकार की वसूली को बनाए रखा जा सके।
मांग की दृष्टि से, 2020-21 में वास्तविक जीडीपी को सरकारी उपभोग व्यय में अनुमानित 5.8 प्रतिशत की वृद्धि का समर्थन है। 2019-20 के पीई के अनुसार आपूर्ति पक्ष पर, कृषि में 4.0 प्रतिशत के मुकाबले 3.4 प्रतिशत की सकारात्मक वृद्धि दर्ज करने का अनुमान है। विनिर्माण क्षेत्र में, बिजली क्षेत्र में 2.7 प्रतिशत की सकारात्मक वृद्धि दर्ज करने का अनुमान है। महामारी और संबद्ध सार्वजनिक स्वास्थ्य उपायों ने संपर्क-संवेदनशील सेवाओं के क्षेत्र पर प्रतिकूल प्रभाव डाला है, जहां वित्त वर्ष 2020-21 में व्यापार, होटल, परिवहन और संचार में 21.4 प्रतिशत तक कमी होने का अनुमान है।
नीचे दी गई तालिका 2019-20  की तुलना में 2020-21  में मांग और आपूर्ति पर वास्तविक जीडीपी / जीवीए वृद्धि दर दिखाती है।
|
|
मांग सकल घरेलू उत्पाद
|
|
2020-21 में वास्तविक वृद्धि 
|
|
आपूर्ति पक्ष जीवीए
|
|
2020-21 में वास्तविक वृद्धि 
|
|
निजी उपभोग
|
|
-9.5
|
|
कृषि
|
|
3.4
|
|
सरकारी उपभोग
|
|
5.8
|
|
खनन
|
|
-12.4
|
|
नियत पूंजी
|
|
-14.5
|
|
जनोपयोगी सेवा
|
|
2.7
|
|
निर्यात
|
|
-8.3
|
|
विनिर्माण
|
|
-9.4
|
|
आयात
|
|
-20.5
|
|
निर्माण
|
|
-12.6
|
|
|
|
|
|
सेवाएं
|
|
-8.8
हाल के महीनों में विभिन्न उच्च आवृत्ति संकेतकों का झुकाव, आर्थिक क्रिया कलापों की वैविध्यपूर्ण प्रकृति की ओर इशारा करती है। उन्नत राष्ट्रों की तुलना में देश में महामारी की स्थिति अपेक्षाकृत अधिक प्रबंध करने योग्य होने के कारण आर्थिक बहाली को गति प्रदान की है।
चूंकि दो टीकों को भारत में आपातकालीन उपयोग की मंजूरी मिल गई है, इसलिए सरकार एक बड़े टीकाकरण अभियान की तैयारी कर रही है। हालाँकि, आसन्न टीकाकरण नजदीक है, "कोविड-उपयुक्त" व्यवहार का निरंतर अवलोकन, सावधानी और निगरानी महत्वपूर्ण है।
एमजी/एएम/केपी/डीसी
(Visitor Counter : 733
पर्यटन मंत्रालय
पर्यटन मंत्रालय ने 2018-19 के राष्ट्रीय पर्यटन पुरस्कार के लिए प्रविष्टियां आमंत्रित की
प्रविष्टियां प्राप्त करने की अंतिम तिथि 10 अगस्त, 2021 है
भारत सरकार के पर्यटन मंत्रालय ने पर्यटन के क्षेत्र में उत्कृष्टता के लिए व्यक्तियों और संगठनों से आवेदन आमंत्रित किए हैं। यात्रा व पर्यटन उद्योग के विभिन्न क्षेत्रों जैसे कि राज्य सरकारें/केंद्र शासित प्रदेश, वर्गीकृत होटल, धरोहर होटल, मान्यताप्राप्त ट्रैवल एजेंट, टूर ऑपरेटर्स और टूरिस्ट ट्रांसपोर्ट ऑपरेटर्स, व्यक्ति और अन्य निजी संगठन द्वारा उनके क्षेत्र में प्रदर्शन को मान्यता प्रदान करते हुए राष्ट्रीय पर्यटन पुरस्कार प्रदान किए जाते हैं। पर्यटन को बढ़ावा देते हुए स्वस्थ प्रतिस्पर्धा को प्रोत्साहित करना भी इसका उद्देश्य है।
आवेदन, जहां निर्दिष्ट हो, उचित फॉर्म में दिया जाए। जब तक अन्यथा उल्लेख ना किया गया हो, पुरस्कार के लिए प्रविष्टियां अप्रैल 2018 से मार्च 2019 की अवधि के दौरान प्रकाशित या की गई गतिविधि हो।
संबंधित विभाग में इन प्रविष्टियों की प्राप्ति की अंतिम तिथि 10 अगस्त, 2021  है और यह प्रविष्टियां हार्ड कॉपी में व जहां निर्दिष्ट हो, वहां उसी फॉर्मेट में भेजी जाएं। 2018-19 के राष्ट्रीय पर्यटन पुरस्कार के लिए विवरण और दिशानिर्देश पर्यटन मंत्रालय की वेबसाइट www.tourism.gov.in पर दिए गए हैं।
विद्युत मंत्रालय
विद्युत मंत्रालय के अधीन कार्यरत सार्वजनिक उपक्रमों ने सतर्कता के साथ प्रशासन में सर्वोत्तम कार्य-प्रणालियों पर विचार-विमर्श किया
विद्युत मंत्रालय के प्रशासनिक नियंत्रण में कार्यरत 12 सार्वजनिक उपक्रम/संगठन सतर्कता जागरूकता सप्ताह 2023 से पहले आज 25 सितंबर 2023 को नई दिल्ली में आयोजित विशेष सत्र में 'अभिनव प्रणालीगत सुधारों सहित सतर्कता प्रशासन में सर्वोत्तम कार्य-प्रणालियों' विषय पर एक विचार-मंथन सत्र के दौरान सतर्कता के साथ प्रशासन में सबसे बेहतर कामकाजी कार्य पद्धतियों पर विचार-विमर्श करने के उद्देश्य से एक साथ एक मंच पर उपस्थित हुए। इस कार्यक्रम में 12 उपक्रमों/संगठनों के मुख्य सतर्कता अधिकारियों/उप मुख्य सतर्कता अधिकारियों ने भाग लिया।
भारत की प्रमुख जलविद्युत कंपनी एनएचपीसी लिमिटेड द्वारा इस कार्यक्रम का आयोजन एनएचपीसी के मुख्य सतर्कता अधिकारी श्री संतोष कुमार के मार्गदर्शन में किया गया था। कार्यक्रम के प्रतिभागियों ने विभिन्न कार्य-प्रणालियों, विचारों एवं नवीन उपायों पर चर्चा की। इस कार्यक्रम को आयोजित करने का उद्देश्य केंद्रीय सतर्कता आयोग द्वारा लगातार जोर दिए जा रहे सतर्कता प्रशासन को सशक्त बनाना है। इस आयोजन में शामिल हुए सभी प्रतिभागियों ने इस पहल खूब सराहना की और इसे अत्यधिक संवादात्मक व लाभकारी करार दिया।
सतर्कता जागरूकता सप्ताह 2023 का आयोजन 30 अक्टूबर, 2023 से 5 नवंबर, 2023 तक किया जा रहा है। इस वर्ष का विषय है “भ्रष्टाचार को ना कहें; राष्ट्र के प्रति वचनबद्ध रहें।”
शिक्षा मंत्रालय
शिक्षा मंत्रालय ने पुणे में जी20 चतुर्थ शिक्षा कार्य समूह की बैठक के लिए देश भर में जनभागीदारी कार्यक्रमों का आयोजन किया
1.53 करोड़ व्यक्तियों ने 9वें दिन तक जनभागीदारी गतिविधियों में हिस्सा लिया इनमें 5.01 लाख विद्यालयों के 1.19 करोड़ छात्रों और 13.9 लाख शिक्षकों सहित, समुदाय के 19.5 लाख लोगों ने भाग लिया
जनभागीदारी कार्यक्रम जी20, राष्ट्रीय शिक्षा नीति और मूलभूत साक्षरता और संख्या ज्ञान सुनिश्चित करने के बारे में विभिन्न हितधारकों के बीच जागरूकता और गर्व की भावना जागृत करेंगे
प्रधानमंत्री श्री नरेन्द्र मोदी के दृष्टिकोण से निर्देशित भारत के जी20 की अध्यक्षता के मूल रूप में लोगों की सक्रिय भागीदारी को प्रोत्साहित करने के लिए शिक्षा मंत्रालय कई गतिविधियों और कार्यक्रमों का आयोजन कर रहा है इसका उद्देश्य विशेष रूप से मिश्रित शिक्षा के संदर्भ में 'मूलभूत साक्षरता और संख्या ज्ञान सुनिश्चित करने ' को बढ़ावा देना और उसका समर्थन करना है।
इस उद्देश्य के अनुसरण में शिक्षा मंत्रालय सभी राज्यों और केन्द्र शासित प्रदेशों के साथ साझेदारी में जी-20, राष्ट्रीय शिक्षा नीति और 'बुनियादी साक्षरता और संख्यात्मकता सुनिश्चित करने के बारे में छात्रों, शिक्षकों, अभिभावकों और समुदाय जैसे विभिन्न हितधारकों के प्रति जागरूकता और गर्व की भावना जागृत करने के लिए देश भर में जनभागीदारी कार्यक्रम आयोजित कर रहा है। इस संदर्भ में एक से 15 जून, 2023 तक कार्यशालाओं, प्रदर्शनियों, सेमिनारों और सम्मेलनों सहित कई गतिविधियों की योजना बनाई गई है। इन कार्यक्रमों का आयोजन देश भर में राज्य, जिला, ब्लॉक, पंचायत और विद्यालय स्तर पर व्यापक रूप से किया जाएगा और ताकि हर वर्ग के लोगों को इसमें शामिल किया जा सके।
जनभागीदारी कार्यक्रम 19 से 21 जून, 2023 के बीच महाराष्ट्र के पुणे में मुख्य कार्यक्रम अर्थात् चौथी शिक्षा कार्य समूह  चर्चा का नेतृत्व करेगा और 22 जून, 2023 को शिक्षा मंत्रिस्तरीय बैठक के साथ सम्पन्न होगा।
मंत्रालय द्वारा आयोजित कार्यक्रमों की सूची निम्नानुसार है:
- सभी विद्यालयों में 1 से 15 जून, 2023 के बीच जी20, राष्ट्रीय शिक्षा नीति और ' मूलभूत साक्षरता और संख्या ज्ञान सुनिश्चित करने के बारे में जागरूकता पर जनभागीदारी कार्यक्रम।
- महाराष्ट्र के पुणे में 17 से 22 जून, 2023 तक स्कूली शिक्षा, उच्च शिक्षा और कौशल शिक्षा के क्षेत्र में सर्वोत्तम प्रथाओं को प्रदर्शित करने के लिए प्रदर्शनी।
- 17 और 18 जून, 2023 को बुनियादी साक्षरता और संख्या ज्ञान पर 2 दिवसीय राष्ट्रीय सम्मेलन का आयोजन।
जन भागीदारी का पूरा कार्यक्रम एक शानदार सफलता का पर्याय बन गया है, इस कार्यक्रम में पहले ही 5.01 लाख स्कूलों के 1.19 करोड़ छात्रों और 13.9 लाख शिक्षकों सहित 1.53 करोड़ की भागीदारी हुई है। नौवें दिन तक समुदाय के 19.5 लाख लोगों ने इसमें भाग लिया है, जो न केवल अभूतपूर्व है, बल्कि जनसमुदाय के बीच इस कार्यक्रम के प्रति रुचि और जुड़ाव को भी दर्शाता है।
युवा कार्यक्रम एवं खेल मंत्रालय
एशियाई खेलों की स्क्वॉश स्पर्धा में बेहतर प्रदर्शन के लिए मंत्रालय ने क्रिस वॉकर की नियुक्ति को मंजूरी दी
युवा कार्यक्रम एवं खेल मंत्रालय ने इस साल के अंत में होने वाली एशियाई खेलों में भारतीय टीम के बेहतर प्रदर्शन को ध्यान में रखते दो बार के विश्व स्क्वॉश चैंपियनशिप पदक विजेता क्रिस वॉकर को विदेशी कोच के रूप में नियुक्त करने की मंजूरी दी है। स्क्वॉश और साइक्लिंग में इंग्लैंड का प्रतिनिधित्व करने वाले वॉकर को 16 सप्ताह के लिए अनुबंधित किया गया है।
भारतीय खेल प्राधिकरण की चयन समिति और स्क्वॉश रैकेट फेडरेशन ऑफ इंडिया के अधिकारियों ने इंग्लैंड के पूर्व कप्तान वॉकर की नियुक्ति की सिफारिश की थी। 1997 में मार्क क्रेन्स के साथ उन्होंने उद्घाटन सत्र की विश्व डबल्स स्क्वॉश चैंपियनशिप जीती थी। संयुक्त राज्य अमेरिका में जाने के बाद वह अमेरिकी टीम के राष्ट्रीय कोच बन गए।
उन्होंने कहा कि मैं वर्ल्ड डबल्स, कॉमनवेल्थ गेम्स और एशियन गेम्स के साथ इतने महत्वपूर्ण वर्ष में टीम इंडिया के साथ काम करने को लेकर ज्यादा उत्साहित नहीं हो सकता। मैं फेडरेशन के साथ मिलकर काम करूंगा और इन आगामी प्रतियोगिताओं में भारतीय स्क्वॉश टीम के सभी खिलाड़ियों को अपना सर्वश्रेष्ठ स्क्वॉश खेलने में पूरी तरह से तैयार करने में मदद करूंगा। मैं वास्तव में आने वाले वर्ष की प्रतीक्षा कर रहा हूं।
उन्होंने 1993 और 1996 विश्व ओपन स्क्वॉश चैंपियनशिप में कांस्य पदक जीते और 1995 व 1997 में विश्व टीम चैंपियनशिप में रजत पदक जीतने वाली इंग्लैंड की टीमों का हिस्सा थे। उन्होंने 1998 और 2002 में राष्ट्रमंडल खेलों में डबल्स स्पर्धा में कांस्य पदक जीते। 1998 में कुआलालंपुर में आयोजित राष्ट्रमंडल खेलों में उन्होंने साइक्लिंग में इंग्लैंड का प्रतिनिधित्व किया।
हाल ही में कुआलालंपुर में आयोजित एशियाई टीम चैंपियनशिप में सौरव घोषाल, रमित टंडन और महेश मनगांवकर की भारतीय पुरुष टीम उपविजेता रही। जोशना चिनप्पा, सुनैना कुरुविला और उर्वशी जोशी के साथ महिला टीम ने सेमीफाइनल में जगह बनाई। इस साल दो प्रमुख आयोजनों में भारत बेहतर प्रदर्शन कर पदक हासिल करना चाहता है।
राष्ट्रमंडल खेल बर्मिंघम में 28 जुलाई से 8 अगस्त तक और एशियाई खेल चीन के हांगझोऊ में 10 से 25 सितंबर तक होने हैं।
भारत ने राष्ट्रमंडल खेल 2018 में युगल जोड़ियों के माध्यम से दो रजत पदक जीते; इसमें दीपिका पल्लीकल कार्तिक ने महिला युगल में जोशना चिनप्पा और मिश्रित युगल में सौरव घोषाल के साथ भागीदारी की। 2018 के एशियाई खेलों में भारत ने पांच पदकों पर कब्जा किया, जिसमें तीन स्पर्धाओं में एक रजत  और चार कांस्य पदक शामिल हैं।
भारतीय खिलाड़ियों की पीएसए विश्व रैंकिंग :
पुरुष : सौरव घोषाल , रमित टंडन , महेश मनगांवकर , विक्रम मल्होत्रा  और वेलावन सेंथिलकुमार ।
महिला : जोशना चिनप्पा , तन्वी खन्ना , सुनैना कुरुविला , आकांक्षा सालुंखे , उर्वशी जोशी ।
विज्ञान एवं प्रौद्योगिकी मंत्रालय
डीएसटी ने संक्रमण प्रसार की निगरानी करने एवं नीति निर्माताओं को निर्णय निर्माण में सहायता के लिए कोविड-19 भारत राष्ट्रीय सुपरमॉडल की शुरुआत की
विज्ञान एवं प्रौद्योगिकी विभाग  ने संक्रमण के भविष्य में होने वाले प्रसार की निगरानी करने और इस प्रकार, स्वास्थ्य प्रणाली की तैयारी तथा संक्रमण में कमी लाने वाले अन्य उपायो से संबंधित निर्णय निर्माण में सहायता करने के लिए एक कोविड-19 भारत राष्ट्रीय सुपरमॉडल की शुरुआत की है।
जहां सरकार संक्रामकता और मृत्यु दर पर करीबी नजर रख रही है, रोग के प्रसार का अनुमान लगाने के लिए एक मजबूत पूर्वानुमान मॉडल लाने तथा रोग के निरीक्षण में वृद्धि करना भी आवश्यक है। डीएसटी-एसईआरबी  तथा अन्य एजेन्सियों द्वारा वित्तपोषित अन्वेषकों द्वारा कोविड-19 पूर्वानुमान एवं निरीक्षण के लिए अनगिनत गणीतीय मॉडलों पर कार्य किया जा रहा है। मेट्रोलोजिकल कार्यक्रमों की आपदा प्रबंधन योजनाओं के लिए गणीतीय मॉडलों के उपयोग के भारत के इतिहास से प्रेरित होकर, डीएसटी ने इस क्षेत्र की विशेषज्ञता को इकट्ठा करने में और पूरे देश के लिए एक मॉडल का निर्माण करने के लिए यह प्रक्रिया आरंभ की है जिसे साक्ष्य आधारित पूर्वानुमान, जिसका उपयोग पारंपरिक रूप से मौसम भविष्यवाणी समुदायों में किया जाता है, के लिए आवश्यक सख्त परीक्षणों के अधीन होगा।
यह मॉडल पूरी तरह उस डाटा पर भरोसा करेगा जो कोविड-19 के संगत होगा और इसमें डाटा में नए रुझानों से सीखने के लिए एक अनुकूली निर्मित्त घटक भी होगा। यह सफल साक्ष्य आधारित गणीतीय और सांख्यिकीय पूर्वानुमान मॉडल को एकत्र करेगा और संक्रामक रोग के विस्तार के मजबूत पूर्वानुमान के लिए सर्वश्रेष्ठ भविष्यसूचक विश्लेषण को शामिल करेगा। इस सुपरमॉडल का उपयोग भारत एवं पूरे विश्व में संक्रमण के प्रसार की दर और किस प्रकार यह स्वास्थ्य क्षेत्र को प्रभावित करेगा, का पूर्वनुमान लगाने में आने वाली कठिनाइयों से उबरने में नीति निर्माताओें द्वारा किया जाएगा और इस प्रकार महामारी पर अंकुश लगाया जा सकेगा।
इस पहल के एक हिस्से के रूप में, जवाहर लाल नेहरू उन्नत वैज्ञानिक अनुसंधान केंद्र  तथा आईआईएससी, बंगलुरू देश में सभी कोविड-19 मॉडेलिंग परियोजनाओं और कार्यक्रमों से संपर्क करने एवं कार्य करने के लिए समन्वय करेगा। यह विभिन्न मॉडलों का आकलन करने के लिए मानकों का एक सेट विकसित करेगा और अंतिम रूप से कोविड-19 भारत राष्ट्रीय सुपरमॉडल की प्रदायगी करेगा। समन्वय टीम मॉडलिंग में सक्रिय अनुसंधान समूहों, विभिन्न सॉफ्टवेयर डेवेलपरों एवं विख्यात कंपनियों के साथ परामर्श करेगा एवं कार्य करेगा, जिससे कि एक उपयुक्त यूजर इंटरफेस तथा सॉफ्टवेयर की प्रदायगी की जा सके।
एक परामर्शी समिति डीएसटी और एसईआरबी तथा समन्वयकों  एवं इस पहल के मॉडेलरों के साथ घनिष्ठतापूर्वक कार्य करेगा, जिससे कि तकनीकी समुच्चयों, दिशानिर्देश पर महत्वपूर्ण इनपुट उपलब्ध कराया जा सके तथा एक सुदृढ़ सुपरमॉडल की अंतिम प्रदायगी हो सके।
डीएसटी के सचिव प्रोफेसर आशुतोष शर्मा ने कहा, ‘कोविड-19 के प्रसार के लिए गणीतीय मॉडलिंग एवं अनुरूपता तथा इसका प्रभाव केवल शैक्षणिक अभ्यास नहीं हैं, बल्कि युक्तिसंगत निर्णय निर्माण, योजन निर्माण और संसाधन प्रबंधन के लिए महत्वपूर्ण आवश्यकता है। इस प्रकार, यह बेहद महत्वपूर्ण है कि एक सुदृढ़ राष्ट्रीय मॉडल जिसकी जांच इस क्षेत्र में कार्य करने वाले वैज्ञानिक समुदाय के व्यापक प्रतिनिधियों द्वारा की गई है, का विकास किया जाए।
सूचना और प्रसारण मंत्रालय
सूचना और प्रसारण राज्यमंत्री डॉ. एल. मुरुगन ने विश्वास व्यक्त किया कि भारतीय अंतरराष्ट्रीय फिल्म महोत्सव -53 सभी प्रतिभागियों के लिए एक यादगार अनुभव साबित होगा
"इस साल, हमें भारतीय और अंतरराष्ट्रीय खंडों में रिकॉर्ड संख्या में प्रविष्टियां मिलीं, यह इस महोत्सव की बढ़ती वैश्विक लोकप्रियता का उदाहरण है"
सूचना और प्रसारण राज्यमंत्री डॉ. एल. मुरुगन ने कल  गोवा में शुरू होने वाले भारतीय अंतरराष्ट्रीय फिल्म महोत्सव  के 53वें संस्करण में भाग लेने वाले मेहमानों एवं प्रतिनिधियों का गर्मजोशी से स्वागत किया है।
केन्द्रीय मंत्री ने कहा कि उन्हें यह जानकर खुशी हुई कि इफ्फी हर साल प्राप्त होने वाली सामग्री की गुणवत्ता और मात्रा की दृष्टि से लगातार समृद्ध हो रहा है। “इस वर्ष, हमें भारतीय और अंतरराष्ट्रीय खंडों में रिकॉर्ड संख्या में प्रविष्टियां मिलीं, जो इस महोत्सव की बढ़ती वैश्विक लोकप्रियता का उदाहरण है।"
केन्द्रीय मंत्री ने वर्तमान और उत्साही फिल्म प्रेमियों को यह सूचित किया कि इफ्फी ने विभिन्न शैलियों, विषयों और सामाजिक टिप्पणियों से संबंधित फिल्मों का एक आकर्षक पैकेज तैयार किया है। “यह महोत्सव मास्टरक्लास और कार्यशालाओं के एक शैक्षिक पैकेज की भी पेशकश करेगा”।
उन्होंने यह विश्वास व्यक्त किया कि भारतीय अंतरराष्ट्रीय फिल्म महोत्सव -53 सभी प्रतिभागियों के लिए एक यादगार अनुभव साबित होगा।
युवा कार्यक्रम एवं खेल मंत्रालय
खेलो इंडिया युवा खेलों के तीसरे संस्करण के उद्घाटन समारोह की रंगारंग शुरुआत होगी
37  टीमों के करीब 6,800 खिलाड़ी 20 खेल प्रतियोगिताओं में भाग लेंगे
गो-ग्रीन कार्यक्रम के अंतर्गत खेल स्थलों पर इलेक्ट्रिक कारों का इस्तेमाल किया जाएगा
गुवाहाटी में 10 जनवरी से 22 जनवरी, 2020 तक होने वाले खेलो इंडिया युवा खेलों के तीसरे संस्करण की शुरुआत के लिए उल्टी गिनती शुरू हो गई है। उद्घाटन समारोह 10 जनवरी को इंदिरा गांधी स्टेडियम में होगा। रंगारंग कार्यक्रम में असम का गौरव हीमा दास सहित अनेक प्रतिभाशाली खिलाड़ियों के साथ असम के मुख्यमंत्री श्री सर्बानंद सोनोवाल और युवा कार्य और खेल राज्य मंत्री  श्री किरेन रीजीजू शामिल होंगे।
खेलो इंडिया युवा खेलों के तीसरे संस्करण के बारे में असम के मुख्यमंत्री श्री सर्बानंद सोनोवाल ने कहा कि खेलो इंडिया युवा खेलो के तीसरे संस्करण की मेजबानी करते हुए हमें बेहद खुशी हो रही है। प्रतियोगिताओं ने भारत में खेल क्रांति शुरू कर दी है और हमें इस सच्चाई पर गौरव होना चाहिए कि टूर्नामेंट असम में हो रहे हैं। मैं सभी खिलाड़ियों को शुभकानाएं देता हूं। श्री किरेन रीजीजू ने कहा कि खेलो इंडिया युवा खेलों ने देश के युवा को निश्चित रूप से खेलों में भाग लेने के लिए प्रेरित किया है। उन्होंने कहा कि प्रतियोगिता के तीसरे संस्करण का पूर्वोत्तर के युवाओं पर काफी प्रभाव पड़ेगा, जो अंतर्राष्ट्रीय स्तर की प्रतियोगिताएं देख सकेंगे।
प्रतियोगिता के दौरान गुवाहाटी में 8 स्थानों पर नए संस्करणों – लॉन बॉल और साइक्लिंग सहित 37  टीमों के करीब 6,800 खिलाड़ी 20 खेल प्रतियोगिताओं में भाग लेंगे। खेलों में भाग लेने वालों की कुल संख्या 10,000 है, जिसमें खिलाड़ी, अधिकारी, स्वयंसेवी और सहयोगी कर्मचारी शामिल हैं।
उद्घाटन समारोह 10 जनवरी को होगा, जो एक विश्व स्तर का कार्यक्रम होगा। इसमें 400 से अधिक कास्ट मेंबर, 400 से अधिक तकनीकी और सहायक कर्मचारी पूरा माहौल जीवंत कर देंगे। नए प्रकार की रोशनी और प्रौद्योगिकी की मदद से आधुनिक शो होगा, जो उद्घाटन समारोह का मुख्य आकर्षण होगा। असम के प्राकृतिक सौंदर्य और सांस्कृतिक विरासत को प्रदर्शित करने के लिए विशेष कार्यक्रम तैयार किया गया है। इस रंगारंग कार्यक्रम में असम की विशिष्ट संस्कृति देखने को मिलेगी। इस कार्यक्रम का एक महत्वपूर्ण पहलू सभी भारतीयों को अपनी दिनचर्या में फिटनेस को शामिल करने के लिए प्रोत्साहित करने संबंधी फिट इंडिया मूवमेंट भी है।
खेलो इंडिया युवा खेलों के तीसरे संस्करण में सरकार द्वारा पहली बार की गई अनेक पहलें देखने को मिलेंगी, जिनमें कोलकाता और दिल्ली से खिलाड़ियों को गुवाहाटी ले जाने के लिए समर्पित विमान और गो-ग्रीन कार्यक्रम शामिल है, जिसमें खेल स्थलों पर इलेक्ट्रिक कारें देखने को मिलेंगी। खेलो इंडिया छात्रवृत्ति के अलावा टूर्नामेंट के विजेताओं को असम सरकार ने नकद पुरस्कार भी देने की घोषणा की है। मेजबान राज्य ने इसके लिए पूरी तैयारी कर ली है और विश्वस्तर का बुनियादी ढांचा तैयार किया है।
विभिन्न राज्यों के खिलाड़ियों और अधिकारियों का सर्वश्रेष्ठ खेल अनुभव सुनिश्चित करने के लिए समर्पित आतिथ्य दल तैयार किए गए हैं, शहर में 100 से अधिक होटल बुक किए गए हैं और रेलवे स्टेशनों, बस अड्डों और हवाई अड्डों पर समर्पित स्वागत डेस्क स्थापित किए गए हैं।
प्रधानमंत्री कार्यालय
प्रधानमंत्री श्री नरेन्द्र मोदी और मालदीव के राष्ट्रपति ने वीडियो कॉन्फ्रेंस के जरिए मालदीव में विकास परियोजनाओं का संयुक्त रूप से उद्घाटन किया
प्रधानमंत्री श्री नरेन्द्र मोदी और मालदीव के राष्ट्रपति श्री इब्राहिम मोहम्मद सालेह ने आज वीडियो कॉन्फ्रेंस के जरिए मालदीव में अनेक महत्वपूर्ण विकास परियोजनाओं का संयुक्त रूप से उद्घाटन किया।
भारत में निर्मित तटरक्षक जहाज ‘कामयाब’ को उपहार के तौर पर मालदीव को देना, रुपे कार्ड लॉन्च करना, एलईडी लाइटों का उपयोग कर माले को रोशन करना, व्यापक सकारात्मक असर वाली सामुदायिक विकास परियोजनाएं और मछली प्रसंस्करण संयंत्रों को लॉन्च करना इनमें शामिल हैं।
राष्ट्रपति सालेह को उनके कार्यकाल का प्रथम वर्ष पूरा होने पर उन्हें बधाई देते हुए प्रधानमंत्री श्री नरेन्द्र मोदी ने कहा कि यह भारत-मालदीव संबंधों के लिए एक उल्लेखनीय वर्ष है।
प्रधानमंत्री ने कहा कि भारत की ‘पड़ोसी पहले’ नीति और मालदीव की ‘पहले भारत’ नीति ने सभी सेक्टरों में द्विपक्षीय संबंधों को मजबूत किया है।
फास्ट इंटरसेप्टर क्राफ्ट तटरक्षक जहाज ‘कामयाब’ का उल्लेख करते हुए प्रधानमंत्री ने कहा कि इससे मालदीव की समुद्री सुरक्षा बढ़ाने और नीली अर्थव्यवस्था  तथा पर्यटन को बढ़ावा देने में मदद मिलेगी।
प्रधानमंत्री ने द्वीप में रहने वाले समुदाय की आजीविका में सहयोग देने के लिए ‘व्यापक सकारात्मक असर वाली सामुदायिक विकास परियोजनाओं’ के जरिए साझेदारी करने पर खुशी जताई।
प्रधानमंत्री ने यह बात रेखांकित की कि ‘दोनों देशों की जनता के बीच आपसी संपर्क’ भी भारत और मालदीव के बीच घनिष्ठ संबंधों का एक महत्वपूर्ण पहलू है। इस संदर्भ में उन्होंने कहा कि मालदीव में भारत के पर्यटकों का आंकड़ा दोगुने से भी अधिक हो गया है। यही नहीं, दिल्ली, मुंबई और बेंगलुरू से तीन सीधी उड़ानें इसी सप्ताह शुरू की गई हैं। उन्होंने कहा कि रुपे भुगतान व्यवस्था की शुरुआत से भारतीयों के लिए मालदीव यात्रा और भी सुगम हो जाएगी।
प्रधानमंत्री ने कहा कि सरकार हुलहुलमाले में एक कैंसर अस्पताल और क्रिकेट स्टेडियम के निर्माण पर भी काम कर रही है। वहीं, 34 द्वीपों में जल एवं स्वच्छता परियोजना पर भी जल्द ही कार्य शुरू हो जाएगा।
प्रधानमंत्री ने लोकतंत्र को मजबूत करने एवं विकास की गति तेज करने के लिए मालदीव के साथ साझेदारी को जारी रखने के लिए अपनी प्रतिबद्धता दोहराई। प्रधानमंत्री ने कहा कि दोनों ही देश हिंद महासागर क्षेत्र में शांति एवं सुरक्षा के लिए आपसी सहयोग को बढ़ावा देंगे।
श्रम और रोजगार मंत्रालय
ईएसआईसी कार्यालयों और अस्पतालों ने स्वच्छता के लिए देशव्यापी ‘स्वच्छता ही सेवा अभियान’ के तहत 1 अक्टूबर, 2023 को आयोजित ‘एक तारीख एक घंटा एक साथ’ अभियान के अंतर्गत व्यापक स्वच्छता मुहिम चलाई
स्वच्छता ही सेवा अभियान के तहत ईएसआईसी के सभी कार्यालयों और अस्पतालों द्वारा 01 अक्टूबर, 2023 को “एक तारीख एक घंटा एक साथ” अभियान के अंतर्गत बड़े पैमाने पर देशव्यापी स्वच्छता संबंधी गतिविधियां की गईं।
ईएसआईसी के महानिदेशक डॉ. राजेन्द्र कुमार ने दिल्ली के रोहिणी में एक सार्वजनिक पार्क की स्वच्छता मुहिम में भागीदारी करके अभियान की शुरुआत की। मुख्यालय और रोहिणी के ईएसआईसी अस्पताल के अधिकारी, डॉक्टर और कर्मचारी एवं आम लोग भी इस स्वच्छता मुहिम में महानिदेशक के साथ शामिल हुए। क्षेत्रीय कार्यालयों और अस्पतालों ने श्रमिक कॉलोनियों, स्लम, बस स्टैंडों, नदी किनारों, घाटों, नालों आदि जैसे अधिक भीड़-भाड़ वाले स्थानों पर स्वच्छता मुहिम चलाई।
ईएसआईसी द्वारा आयोजित अभियान “एक तारीख एक घंटा एक साथ” में देश भर के कई गणमान्य व्यक्तियों जैसे महाराष्ट्र के सांसद श्री धनंजय महादिक, अहमदाबाद के सांसद श्री किरीट प्रेमजीभाई सोलंकी, केरल के कोल्लम नगर निगम की मेयर श्रीमती प्रसन्ना अर्नेस्ट सहित व्यापक भागीदारी देखने को मिली।
स्वच्छता को जीवन का अभिन्न हिस्सा बनाने और लोगों की भागीदारी को प्रोत्साहित करने को ध्यान में रखते हुए ईएसआईसी के सभी 116 क्षेत्रीय कार्यालयों/उप-क्षेत्रीय कार्यालयों/मेडिकल कॉलेजों/अस्पतालों में 15 सितंबर से 1 अक्टूबर, 2023 तक एक पखवाड़े का ‘स्वच्छता ही सेवा अभियान’ मनाया गया।
प्रधानमंत्री कार्यालय
प्रधानमंत्री ने ओराकान्दी स्थित हरि मंदिर में पूजा-अर्चना की और सामुदायिक स्वागत समारोह में शामिल हुए
प्रधानमंत्री श्री नरेन्द्र मोदी ने अपनी दो दिवसीय बांग्लादेश यात्रा के दूसरे दिन ओराकान्दी स्थित हरि मंदिर में पूजा-अर्चना कर ईश्वर का आशीर्वाद प्राप्त किया। प्रधानमंत्री ने वहाँ परम पूज्य ठाकुर परिवार के वंशजों से बातचीत भी की।
प्रधानमंत्री ने ओराकान्दी में मतुआ समुदाय के प्रतिनिधियों को भी संबोधित किया। ये वही स्थान है, जहाँ से श्री श्री हरि चंद ठाकुर जी ने सामाजिक सुधारों से संबंधित अपने पवित्र विचारों और संदेशों का प्रसार किया था। प्रधानमंत्री श्री नरेन्द्र मोदी ने बल देते हुए कहा कि भारत और बांग्लादेश अपने-अपने देश के विकास और तरक्की के माध्यम से संपूर्ण विश्व की प्रगति चाहते हैं। दोनों ही देश चाहते हैं कि संपूर्ण विश्व में अस्थिरता, आतंक और अशांति नहीं बल्कि स्थिरता, प्रेम और शांति का वातावरण होना चाहिए। श्री श्री हरि चंद ठाकुर जी ने भी हमें शांति, स्थिरता और प्रेम के मार्ग पर चलने का ही संदेश दिया है।
प्रधानमंत्री ने उल्लेख किया कि आज भारत ‘सबका साथ, सबका विकास और सबका विश्वास’ के मूल मंत्र के साथ आगे बढ़ रहा है, वहीं दूसरी तरफ बांग्लादेश ने भी ‘शोहोजात्रि’ के मूल मंत्र को अपने अंदर समाहित किया है। बांग्लादेश आज पूरी दुनिया के सामने विकास और बदलाव का एक मज़बूत उदाहरण पेश कर रहा है, और बांग्लादेश के इन प्रयासों में भारत ‘शोहोजात्रि’ की भूमिका में है।
प्रधानमंत्री ने आज ओराकान्दी में वर्तमान में स्थित बालिका माध्यमिक विद्यालय को अपग्रेड करने और एक नए प्राथमिक स्कूल की स्थापना करने के अलावा कई अन्य घोषणाएं भी की। प्रधानमंत्री ने बताया कि श्री श्री हरि चंद ठाकुर जी की जयंती के अवसर पर आयोजित होने वाले पवित्र ‘बरुनीस्नान’ में भाग लेने के लिए हर साल भारत से बड़ी संख्या में लोग बांग्लादेश के ओराकान्दी की यात्रा करते हैं। प्रधानमंत्री ने कहा कि लोगों की इस यात्रा को और अधिक सुगम बनाने के लिए सभी ज़रूरी कदम उठाए जाएँगे।